stanford-oval/wikipedia huggingface dataset:
Chirp
סוגי chirp > chirp ליניארי

במקרה של chirp ליניארי, התדירות הרגעית  f(t) משתנה ליניארית בזמן:
כאשר  f_{0} היא תדירות ההתחלה ו- k הוא קצב גידול התדירות או ה-chirp rate.
כאשר  f_{1} היא התדירות הסופית ו-  f_{0} היא תדירות ההתחלה.
פונקציית הזמן המתאימה לפאזה של כל אות מתנודד היא האינטגרל של פונקציית התדירות, שכן ניתן לצפות מהפאזה לגדול כמו  \phi (t+\Delta t)\simeq \phi (t)+2\pi f(t)\,\Delta t, כלומר הנגזרת של הפאזה היא התדירות הזוויתית  \phi '(t)=2\pi \,f(t).
עבור chirp ליניארי, זה אומר ש־
{\begin{aligned}\phi (t)&=\phi _{0}+2\pi \int _{0}^{t}f(\tau )\,d\tau \\&=\phi _{0}+2\pi \int _{0}^{t}(f_{0}+k\tau )\,d\tau \\&=\phi _{0}+2\pi \left(f_{0}t+{\frac {k}{2}}t^{2}\right),\end{aligned}}
כאשר  \phi _{0} היא הפאזה ההתחלתית (בזמן  t=0). פונקציית הזמן המתאימה ל-chirp ליניארי סינוסאידלי היא הסינוס של הפאזה ברדיאנים:
סוגי chirp > chirp מעריכי

במקרה של chirp מעריכי, התדירות של האות משתנה מעריכית כפונקציה של הזמן:
כאשר  f_{0} היא תדירות ההתחלה (ב- t=0), ו- k הוא קצב הגדילה המעריכית בתדירות.
שלא כמו ה-chirp ה-ליניארי, שיש לו קצב chirp קבוע, ל-chirp מעריכי יש קצב chirp שגובר באופן מעריכי.
פונקציית הזמן המתאימה ל-פאזה של chirp מעריכי היא האינטגרל של התדירות:
כאשר  \phi _{0} היא הפאזה התחלתית (ב- t=0).
פונקציית הזמן המתאימה בעבור chirp מעריכי סינוסואידי היא הסינוס של הפאזה ברדיאנים:
ראו גם

התמרת צ'ירפלט
דחיסת פולס
מכ"ם גל רציף
אפקט דופלר - תופעת שינוי התדירות הנצפית של גל, כתוצאה מתנועה יחסית בין מקור הגל לצופה.
צורת גל של chirp ליניארי; גל סינוסואידי שתדירותו גוברת באופן ליניארי בזמן
צורת גל של chirp מעריכי; גל סינוסואידי שתדירותו גוברת באופן מעריכי בזמן
chirp ליניארי; אות סינוס שעולה בתדירות לאורך זמן
ספקטרוגרמה של chirp ליניארי
Sound example for linear chirp (five repetitions)
יש לו את זה

| --- | --- |

כרזת הסרט
 בימוי:  Mark R Waterland 
 הופק בידי:  אנדרו פנאי ג'ניפר גיבוט ביל בלוק
 תסריט:  ר. לי פלמינג ג'וניור
 עריכה:  טרוויס סיטארד
 שחקנים ראשיים:  אדיסון ריי טאנר ביוקנן מדיסון פטיס רייצ'ל לי קוק פייטון מאייר מת'יו לילארד
 מוזיקה:  רולף קנט 
 צילום:  ג'ון גולסריאן 
 מדינה:  ארצות הברית ארצות הברית
 חברת הפקה:  מירמקס Ethea Entertainment Offspring Entertainment
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  27 באוגוסט 2021
 משך הקרנה:  91 דקות
 שפת הסרט:  אנגלית 
 סוגה:  קומדיה רומנטית סרט נעורים
 תקציב:  20 מיליון דולר
 דף הסרט ב־IMDb
 
יש לו את זה (באנגלית: He's All That) הוא סרט קומדיה רומנטית לבני הנעורים משנת 2021, שבוים על ידי מארק ווטרס על פי תסריט של ר. לי פלמינג ג'וניור. הסרט הוא עיבוד מחודש מבוסס שינוי-מגדר של הסרט "יש לה את זה" משנת 1999, ומככבים בו אדיסון ריי, טאנר ביוקנן, מדיסון פטיס, רייצ'ל לי קוק, פייטון מאייר ומת'יו לילארד. הסרט הוקרן לראשונה בבית "NeueHouse" בהוליווד, קליפורניה, ב-25 באוגוסט 2021, לפני שעלה לשידור בשירות הזרמת המדיה "נטפליקס" ב-27 באוגוסט 2021.
תקציר העלילה

לאחר שפאדג'ט סוייר, אושיית רשת פופולרית העוסקת במייקאוברים, מושפלת בעקבות בגידתו של בן זוגה, היא מקבלת את האתגר לעשות מייקאובר לנער הדחוי ביותר בבית ספרה, קמרון קוולר, ולהפוך אותו למלך נשף, בניסיון לזכות חזרה בפופולריותה.
צוות השחקנים

אדיסון ריי – פאדג'ט סוייר
טאנר ביוקנן – קמרון קוולר
מדיסון פטיס – אלדן הוליס
רייצ'ל לי קוק – אנה סוייר, אמה של פאדג'ט.
פייטון מאייר – ג'ורדן ואן דרנן
מת'יו לילארד – המנהל בוש
מירה מולוי – קווין
איזבלה קרואטי – ברין קוולר, אחותו הקטנה של קמרון.
אנני ג'ייקוב – נישה מנדיאם
אנדרו מאטאראזו – לוגן, חברו של ג'ורדן.
ונסה דובאסו – אניסטון
בריאן טורס – תלמיד בכיתת כימיה / מלצר
רומל דה סילבה – סבסטיאן וו
דומיניק גודמן – טראק, חברו של ג'ורדן
ראיין הוליס – אביה של אלדן
טיפאני סיימון – תלמידה בכיתת כימיה
קורטני קרדשיאן – ג'סיקה מיילס טורס
הפקה

בספטמבר 2020, נמסר כי חברת "מירמקס" שוקדת על פיתוח עיבוד מחודש מבוסס חילופי-מגדר לסרט "יש לה את זה" משנת 1999, אותו יביים מארק ווטרס על פי תסריט מאת ר. לי פלמינג ג'וניור ובכיכובה של אושיית הרשת אדיסון ריי. בהמשך, דווח על ליהוקם של טאנר ביוקנן, מיירה מולוי, מדיסון פטיס, פייטון מאייר, איזבלה קרואטי ואנני ג'ייקוב.
בדצמבר 2020, דווח על ליהוקה של רייצ'ל לי קוק לצוות השחקנים; בנוסף, אושר כי דמותה של קוק אינה קשורה לדמותה מהסרט המקורי. עוד דווח על ליהוקם של אנדרו מטראזו, ונסה דובאסו, בריאן טורס, רומל דה סילבה, דומיניק גודמן, ראיין הוליס וטיפאני סיימון.
צילומי הסרט התקיימו ביוניון סטיישן, לוס אנג'לס, במהלך דצמבר 2020. העיר ספגה ביקורת על החלטתה לסגור אתר בדיקות לגילויי הידבקות במגפת הקורונה על מנת לאפשר את הצילומים. בעקבות הביקורת, ההחלטה בוטלה ואתר הבדיקות המשיך לעבוד בזמן הצילומים. באוגוסט 2021, נוצרה גרסת כיסוי לשיר "Kiss Me" עבור פסקול הסרט.
שידור

הסרט שודר בבכורה עולמית בבית NeueHouse בהוליווד, קליפורניה ב-25 באוגוסט 2021, לפני שהופץ ב-27 באוגוסט 2021, בכל הפלטפורמות של "נטפליקס".
ביקורות

על פי אתר הביקורות "Rotten Tomatoes", הרט זכה לציון 32% על בסיס 37 ביקורות, עם דירוג ממוצע של 3.9/10. בקונצנזוס נכתב כי "על רקע היעדר כימיה בין כוכביו, 'יש לו את זה' מסתפק בהזדמנויות מועטות לשפר את חומר המקור שלו שהוחלף מגדרית." באתר הביקורות המשוקללות "Metacritic", הסרט זכה לציון 34/100 על בסיס 18 ביקורות, דבר שמעיד על "ביקורות שליליות לרוב".
הערות שוליים

↑  Bolling, Gaiu (March 19, 2021). "She's All That remake is headed to Netflix in a reported $20 million deal". JoBlo.com. Retrieved August 28, 2021.
↑  N'Duka, Amanda (December 14, 2020). "Rachael Leigh Cook Joins 'He's All That' Remake". Deadline Hollywood. Retrieved March 6, 2021.
↑  Anderton, Ethan (August 5, 2021). "'He's All That' Trailer: Imagine An Algorithm Trying To Disguise Itself As A High School Rom-Com". /Film. Retrieved August 27, 2021.
↑  Shafer, Ellise (December 9, 2020). "Kourtney Kardashian to Cameo in 'She's All That' Remake Starring Addison Rae". Variety. Retrieved May 17, 2021.
↑  Rubin, Rebecca (September 11, 2020). "TikTok Star Addison Rae Cast in 'She's All That' Remake". Variety. Retrieved March 6, 2021.
↑  N'Duka, Amanda (September 11, 2020). "TikTok Influencer Addison Rae To Star In 'She's All That' Reboot 'He's All That'". Deadline Hollywood. Retrieved March 6, 2021.
↑  N'Duka, Amanda (October 2, 2020). "'Cobra Kai' Star Tanner Buchanan Joins Addison Rae In 'He's All That' Remake". Deadline Hollywood. Retrieved March 6, 2021.
↑  N'Duka, Amanda (October 28, 2020). "'He's All That' Remake: Madison Pettis, 'American Housewife' Actor Peyton Meyer & Others Join Miramax Pic". Deadline Hollywood. Retrieved March 6, 2021.
↑  Shafer, Ellise (December 14, 2020). "Rachael Leigh Cook Joins Cast of Miramax's 'She's All That' Remake". Variety. Retrieved March 6, 2021.
↑  Vigdor, Neil; Opam, Kwame (December 1, 2020). "Los Angeles Reverses Decision to Close Virus Testing Site for a Film Shoot". The New York Times. Archived from the original on December 1, 2020. Retrieved May 16, 2021.
↑  Romano, Nick (December 1, 2020). "COVID testing site to remain open following snag with 'She's All That' remake". Entertainment Weekly. Retrieved May 16, 2021.
↑  Juneau, Jen (December 11, 2020). "'Gang's All Here!' He's All That Cast Share First Group Photo and Glimpses from Behind the Scenes". People.com. Retrieved May 16, 2021.
↑  Mamo, Heran (August 4, 2021). "Cyn Covers Sixpence None the Richer's 'Kiss Me' for 'He's All That' Soundtrack: Listen". Billboard. Retrieved August 5, 2021.
↑  Malkin, Marc (August 26, 2021). "TikTok Star Addison Rae Has Been Emailing With Anna Wintour". Variety. Retrieved August 27, 2021.
↑  Ridgely, Charlie (July 21, 2021). "Netflix: Every Movie and TV Show Arriving in August 2021". ComicBook.com. Retrieved July 21, 2021.
↑  "He's All That". Rotten Tomatoes. Fandango Media. Retrieved August 28, 2021.
↑  "He's All That". Metacritic. Red Ventures. Retrieved August 28, 2021.
כהן@מושון

| --- | --- |

חברי הלהקה בתחנת הרדיו קול הקמפוס
 מוקד פעילות:  ישראל תל אביב, ישראל
 תקופת הפעילות:  2006–2018 (כ־12 שנים)
 סוגה:  היפ הופ, ראפ
 חברת תקליטים:  הד ארצי, היי פידליטי, וואיבטאון, יוניסל, שיגולה רקורדס
 שיתופי פעולה בולטים:  פלד, ג'וני הקטן, עידו מוסרי, מיכאל סוויסה, דנה פרידר, פיטר רוט
 www.cohenmushon.com
 חברים
 מיכאל מושונוב מיכאל כהן די ג'יי מש (מפיק)
כהן@מושון (הגייה: כהן את מושון) היה הרכב היפ הופ ישראלי בו חברים שני הראפרים מיכאל כהן ומיכאל מושונוב, וכן די ג'יי מש (מופיע עם ההרכב ומפיק). הראפרים מכנים את עצמם בשמות הבמה "כהן" ו"מושון" בהתייחס לשמות המשפחה שלהם, היות שלשניהם אותו שם פרטי, "מיכאל".
סגנונם המוזיקלי מושפע בעיקר מההיפ הופ העולמי. בניגוד לחלק מאמני הראפ, ששרים שירי מחאה, ההרכב עוסק בעיקר בשירים המתארים הנאה מהחיים, ומתמקדים במשחקי מילים ובחריזה.
ביוגרפיה

כהן ומושונוב הכירו דרך חברים משותפים בתיכון כאשר היו בני 16. הם התחילו לעבוד יחד בתחילת שנות ה-2000.
ב-2008 הוציאו את אלבום הבכורה שלהם, "כושר גופני", דרך חברת התקליטים הד ארצי. האלבום קיבל ביקורות אוהדות.[דרוש מקור] לאחר הוצאת האלבום, הנחו כהן ומושונוב בערוץ 24 יום שהוקדש להיפ הופ בפתיחת האולפן השקוף של הערוץ. הם השתתפו במוקדמות פרסי המוזיקה של MTV אירופה. חברי ההרכב שיתפו פעולה עם מספר אמנים, בהם ג'וני הקטן ופלד ואורטגה.
ב-2011 הוציאו את אלבומם השני "מחשב לכל ילד" דרך חברת התקליטים היי פידליטי. האלבום קיבל שבחים רבים. באותה השנה הופיע ההרכב בגני התערוכה בפסטיבל פיק. ניק לצד מובי וג'יינז אדיקשן.
ב-2016 הוציאו את אלבומם שלישי, "ימים ארוכים", אשר מושפע מוזיקלית מהזמר אריק איינשטיין וכולל דגימות רבות של שיריו. השיר "אין שום בעיה" מתוך האלבום הופק על ידי המפיק האמריקאי דה אלכימיסט.
דיסקוגרפיה > אלבומים

כושר גופני (2008)
מחשב לכל ילד (2011)
ימים ארוכים (2016)
דיסקוגרפיה > מיקסטייפים

חרוימ'לה מכוכב משה (2013)
דיסקוגרפיה > מיני-אלבומים

הווי ובידור (יחד עם די ג'יי מש) (2016)
ביאורים

↑  על אף שמצוין בכתבה כי הצמד סיים את פעילותו ב-2017, שירם האחרון, "ביג באנג", פורסם ב-2018.
הערות שוליים

↑  שגיא בן נון‏, "אמנים נוטים להשאיר את הדעות הפוליטיות לעצמם. אני מרגיש אחרת", באתר וואלה, 30 בינואר 2023
↑  קרינה סטפנסקי, ‏"מוזיקה היא בין לאומית, והיא יכולה להיות כזאת גם עם שיר בעברית", באתר ‏מאקו‏, 12 ביולי 2018
↑   בן שלו, "כהן את מושון" יוצרים היפ־הופ תל אביבי ספוג רגש, באתר הארץ, 28 באוגוסט 2016
↑  מחזירים ת'ראפ לרחובות: כהן@מושון לא מנסים לרצות אחרים, באתר פרוגי, ‏2017-06-26
↑  יוספי שלמה, ‏ברכת כהנים ומושונים, באתר ‏מאקו‏, 25 בספטמבר 2011
↑  אסף נבו, ‏מישהו שומע אותם, באתר ‏מאקו‏, 25 ביוני 2011
↑  אלכמיסט מבסוט על השיר החדש!, נבדק ב-2019-09-14
| --- | --- |
בקרת זהויות :  NLI: 987007307233205171  VIAF: 124868386   WorldCat (עם VIAF): 124868386
12

ערך זה עוסק בשנת 12 לספירה. אם התכוונתם למשמעות אחרת, ראו .
שנת 12 היא השנה ה-12 במאה ה-1. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 12 ניתן לה בדיעבד.
כל התאריכים שלהלן הם לפי הלוח היוליאני.
נולדו

31 באוגוסט – גאיוס קליגולה, קיסר רומא (נפטר ב-41)
ראו גם

ילידי 12‎
נפטרים ב-12‎
CONOP 8888

CONOP 8888 (מכונה גם: Counter-Zombie Dominance; בתרגום חופשי: שליטה במאבק נגד זומבים) הוא מסמך פעולה בן 31 עמודים שהוציא הפיקוד האסטרטגי של מחלקת ההגנה של ארצות הברית ב-30 באפריל 2011, ובו תוכנית מפורטת להתמודדות אפשרית נגד מתקפת זומבים.
היסטוריה

המסמך נוצר בשנים 2009 ו-2010 על ידי קצינים זוטרים כחלק ממערך תכנון כוללני, והם בחרו להשתמש בזומבים כדוגמה בשל מספר סיבות:
זומבים הם פיקטיביים, ועל כן הוסר הצורך לשימוש במידע מסווג או במידע הזקוק לעיבוד.
בתרחיש הרגיש לא היו צריכות להיות מעורבות מדינות נוספות, שעלולות לעורר משברים פוליטיים.
בחירה בתרחיש שכזה תעורר עניין אצל התלמידים לומדים את המסמך.
התוכנית פורסמה ב-30 באפריל 2011 בשרתים המסווגים של קהילת המודיעין האמריקאית, אך ב-13 במאי 2014 המסמך פורסם בעיתון "Foreign Policy" לאחר שהוגשה בקשה בשם חופש המידע.
גוף המסמך

במסמך מופיעות המטרות שלשמן הוא נכתב: "משום שהזומבים יהוו איום על כל הלא-זומבים, התוכנית האסטרטגית תוכן כדי לשמור על חיי האדם ותבצע פעולות לסייע לכל אוכלוסייה אנושית, גם לאוכלוסיות ממדינות אויבות".
בין היתר נכתב במסמך: "צור תנאים לשמור על האנושות מפני הזומבים והגן עליהם... בעת הצורך בצע כל פעולה נדרשת כדי לבטל את האיום מצד הזומבים על חייו של האדם... סייע לרשויות האכיפה בשמירה על החוק והסדר וחידוש השירותים הבסיסיים במהלך התקפת זומבים ואחריה".
במסמך מפורטים שמונה סוגים של זומבים שעלולים להיווצר, והנחיות כיצד להתמודד איתם. בין הסוגים ישנם זומבים מהחלל, זומבים חמושים וגם זומבים צמחוניים, שאוכלים רק צמחים ולא מוחות של בני אדם.
רלוונטיות

במסמך מופיעה תניית פטור המדגישה כי המסמך שפורסם הוא רציני, ואינו בדיחה.
עם זאת, פמלה קונז, דוברת הפיקוד האסטרטגי של ארצות הברית, הודיעה כי המסמך הוא כלי אימון המשמש לתרגילים פנימיים בהם מתאמנים הלומדים בתרחיש בדיוני, וכי לא מדובר בתוכנית פעולה ספיציפית עבור צבא ארצות הברית.
הערות שוליים

↑  Drezner, Daniel (20 ביוני 2014). "What's wrong with the Pentagon's plan to thwart the zombie apocalypse". The Washington Post. נבדק ב-30 באפריל 2017. {{cite web}}:  (עזרה)
↑  Lubold, Gordon (13 במאי 2014). "Exclusive: The Pentagon Has a Plan to Stop the Zombie Apocalypse. Seriously". Foreign Policy. נבדק ב-30 באפריל 2017. {{cite web}}:  (עזרה)
↑  David, Javier (14 במאי 2014). "The zombie apocalypse is nigh, and the Pentagon is ready: Report". CNBC. נבדק ב-30 באפריל 2017. {{cite web}}:  (עזרה)
↑  Matyszczyk, Chris (5 במאי 2014). "The zombie apocalypse: How the Pentagon is ready". CNET. נבדק ב-30 באפריל 2017. {{cite web}}:  (עזרה)
↑  Crawford, Jamie (16 במאי 2014). "Pentagon document lays out battle plan against zombies". CNN. נבדק ב-30 באפריל 2017. {{cite web}}:  (עזרה)
↑  Counter-Zombie Dominance, CONPLAN 8888, The Black Vault, ‏2016-02-23 (באנגלית אמריקאית)
↑  מסמך: כך נערכת ארה"ב למתקפת זומבים, באתר ynet, 16 במאי 2014
↑  ВЕДОМОСТИ - Пентагон готовится к войне с зомби, web.archive.org, ‏2014-05-18
Counter-Strike Online

| --- | --- |

 כללי
 תאריך הוצאה:  24 ביולי 2008
 סוגה:  משחק יריות טקטי, משחק ירי בגוף ראשון
 פיתוח:  Valve Software Nexon
 הוצאה לאור:  Valve 
 הפצה:  Valve   Nexon   TianCity   Gamania   IAHgames   Megaxus
 סדרה:  קאונטר סטרייק 
 דרישות תוכנה
 מנוע משחק:  GoldSrc
 מצבי משחק:  משחק רשת
 פלטפורמות:  Microsoft Windows
 המשחק הקודם:  Counter-Strike: Source
 המשחק הבא:  Counter-Strike: Global Offensive
 דרישות מערכת
 בקרים:  מקלדת ועכבר
 
Counter-Strike Online (בקוראנית: 카운터 - 스트라이크 온라인; ביפנית: カウンターストライクオンライン; בעברית: קאונטר-סטרייק אונליין) הוא משחק Counter-Strike הממוקד כלפי שוק המשחקים של אסיה. הוא פותח על ידי חברת Nexon הקוריאנית עם פיקוח של בעלת הרישיון, חברת Valve.
המשחק

המשחק מכיל את המודים הכלליים שיש ב-Counter Strike ולא כולל אפשרות הוספת המודים. המודים הם:
TMD ZOMBIE (כולל אפשרויות בוטים מיוחדות)
שחקן יחיד
קלאסי (פצצה ובני ערובה)
survival (לחימה בזומבים)
(TMD ׁ(team deathmech
וכל שאר המודים הכלליים שיש במשחק המקורי.
המשחק > בוטים

במשחק ישנם בוטים מיוחדים, המחקים ארגוני טרור מרחבי העולם (דוגמת אנונימוס).
במשחק יש 6 סוגי בוטים:
בני ערובה.
בוטים-טרוריסטים (רגיל).
בוטים שוטרים (רגיל).
מתאבדים (מיוחדים, רצים עם פצצה אחרי שחקן מסוים).
זומבים (במקור: fattis, שמנים) זומבים אלה הולכים על שתיים ועוקבים בדרך כלל אחרי שחקן מסוים.
מפלצות (מכונות בטעות זומבים) זומבים אלה הולכים על 2/4 ועוקבים בדרך כלל אחרי שחקן מסוים.
ראו גם

Combat Arms
Tom Clancy's Ghost Recon (סדרת משחקים)
Call of Duty
ישיבת עץ חיים (לונדון)

| --- | --- |
אין תמונה חופשית
 מיקום
 מיקום:  גולדרס גרין, רובע בארנט, לונדון
 מדינה:  הממלכה המאוחדת הממלכה המאוחדת
 קואורדינטות:  51°35′04″N 0°12′17″W﻿ / ﻿51.5844°N 0.204722°W﻿ / 51.5844; -0.204722
  (למפת לונדון מוגדלת) קנט סארי ברקשייר בקינגהאם הרטפורדשייר אסקסישיבת עץ חיים(למפת לונדון רגילה) קנט סארי בר. בקי. הרטפורדשייר אסקסישיבת עץ חיים(למפת בארנט רגילה) ישיבת עץ חיים(למפת בארנט מוגדלת) ישיבת עץ חיים
 
ישיבת "עץ חיים" היא ישיבה אשכנזית-אורתודוקסית ותיקה בגולדרס גרין שבלונדון בירת הממלכה המאוחדת.
היסטוריה > רקע

עד שנת 1885 לא התקיים חינוך יהודי מאורגן בלונדון, הורים שרצו להעניק חינוך כזה לילדיהם נאלצו להשתמש בשירותיו של מורה פרטי. מצב זה השתנה עם הקמת תלמוד תורה ראשון ברחוב סטוארד שבהמשך עבר לרחוב גרייט גארדן. בשנות ה-90 של המאה ה-19 נפתחו בתי ספר יסודיים נוספים בשפות לימוד שונות וללא יד מכוונת אחת. בשנות ה-80 של המאה ה-19 יזם סמואל מונטגיו מינוי רב ואב"ד לקהילת "חברת בני ישראל" שהקים ארבע שנים קודם לכן בלונדון, כדי לאגד את יהודי לונדון האורתודקסים, בפרט מקרב המהגרים ממזרח אירופה. בפברואר 1890 נבחר אחד מארבעת המועמדים, הרב מאיר לרנר, לרב בקבלו את מספר הקולות הגדול ביותר מבני הקהילה, הרב לרנר ארגן את מערכת תלמודי התורה בעיר, שהיו עד אז אוסף גדול של "חדרים" פרטיים ללא פיקוח.
אחד המועמדים האחרים, הרב ד"ר שטרנהיים מברלין מיוצאי הקהילה היהודית בפרנקפורט ותלמידו של הסבא מקלם בגרובין, נותר בעיר למרות הפסדו בבחירות ולמרות שלפי דעתו ודעת הרב אהרן הימן היו לו קולות תומכים רבים יותר משל הרב לרנר, והלה זכה במינוי בשל היותו נכדו של רש"ר הירש ובתחבולות שונות. הוא סבר כי לא ייכון חינוך יהודי בלונדון בלי ישיבה ולכן יסד בעיר ישיבה קטנה בסיוע כמה מיוצאי גרמניה, קיבץ אליה תלמידים עניים שהישיבה דאגה לפרנסתם ולימדם תורה במשך כמה שנים עד שעזב את לונדון.
היסטוריה > שנים ראשונות

בעקבות ניסוי ראשוני זה שבו ועלו רעיונות לייסוד ישיבה בעיר; הרב אהרן הימן מונה כמה מהמייסדים הראשונים שניתן לייחס להם את הנחת היסודות לישיבת "עץ חיים": הרב משה יצחק סג"ל, לימים ראש ישיבת מנצ'סטר; הרב יעקב צינקין, מחבר (בעילום שם) "חשבונות של מצווה" ו"יובל שי"; ודוד היימזון. מייסדים אלו אספו כסף ובחורים ויסדו ישיבה בסביבות שנת 1900, בראשה הועמד הרב אהרן הימן שכיהן כדיין בלונדון. הישיבה נוהלה על ידו בעשור הבא. בתחילה התקיימה הישיבה בבית הכנסת שברחוב ווילק, וכשגדלה שכרו המייסדים דירה ברחוב דאנק.
בעשור הראשון לקיומה סיפקה הישיבה מענה לקהילה המקומית, ורבנים אחדים מרבני הקהילות בלונדון סייעו בביסוסה, כך נמנה בין מייסדי הישיבה הרב ד"ר אביגדור שנפלד (1881–1930) רבה של קהילת "עדת ישראל" בלונדון שהגיע לעיר ב-1908, מצבה הכלכלי של הישיבה היה רעוע ונערכו עבורה מסעות לגיוס כספים גם בראשית העשור השני של המאה ה-20. הישיבה גדלה ונוסף לה מורה, ובשלב מסוים שכרו את הרב יוסף גרין, מקורבו של החפץ חיים, שהגיע לאסוף כסף בלונדון עבור ישיבת ראדין, לכהן כראש ישיבה. הרב סגל התמנה כמשגיח בהתנדבות ונוספו מורים נוספים.
בתקופת מלחמת העולם הראשונה נסגרה הישיבה למשך תקופה מסוימת, ופעילותה חודשה בחודש שבט ה'תרע"ו, 1916. חידוש הישיבה התאפשר בתמיכתו של דוד ששון ורעייתו פרחה (פלורה). בתקופה זו למדו בישיבה גם כ-200 אברכים, 120 מתוכם במשך כל היום וכ-80 שבאו לסדר לימוד של כשעתיים וחצי מדי ערב. רוב התלמידים היו בני עניים ופליטים.
היסטוריה > לאחר מלחמת העולם הראשונה

בשל ריבוי התלמידים לא יכלה הישיבה להישאר בדירה השכורה, ובעזרת הברון לואיס מונטגיו (אנ'), נרכש עבור הישיבה בית גדול ברחוב האצ'יסון והיא עברה אליו. לאחר מלחמת העולם הראשונה הוחלה תוכנית בניין עיר על האזור לצורך הרחבת הרחובות ובית הישיבה נמכר על מנת להורסו ונרכש במקומה מבנה ברחוב ת'ראול (Thrawl) ליד בריק ליין.
במחצית הראשונה של שנות ה-20 של המאה ה-20 כיהן בישיבה כבוחן, הרב שמריה יצחק בלוך שכיהן בעברו כרבה של דרשונישוק בליטא ומ-1902 כאב בית הדין הרבני בברמינגהאם. במחצית השנייה של שנות ה-20 הוזמן לכהן בישיבה הרב אליהו לופיאן שכיהן עד אז כראש הישיבה לצעירים שליד התלמוד תורה בקלם, הוא התמנה כמשגיח ראשי ונשא במשרתו זו במשך למעלה מ-20 שנה עד עלותו בראשית שנות ה-50 לישראל. ב-1930 הצטרף הרב נחמן שלמה גרינשפאן כראש ישיבה.
בשנת ה'תרצ"ב, 1932 הוציאו תלמידי הישיבה להוציא כתב עת תורני בשם "החיים", הוצאתו של כתב העת נפסקה וחודשה רק בשנת ה'ת"ש, 1940, אך לא נדפסו גליונות נוספים.
היסטוריה > לאחר מלחמת העולם השנייה

שני ראשי הישיבה קיבלו עם פרוץ מלחמת העולם השנייה ולאחריה את זרם הפליטים שהגיעו ללונדון מרחבי אירופה הכבושה, ותקופה זו הייתה תקופת פריחה לישיבה.
בשנות ה-50 המשיך הרב גרינשפאן להנהיג את הישיבה עם הרב נתן אורדמן, בוגר הישיבה וחניך ישיבת טלז, שהצטרף אליו לראשות הישיבה. בשנות ה-60 התדרדרה מצבת התלמידים בישיבה והיא נסגרה. המבנה עמד בשממונו עד תחילת שנת הלימודים ה'תשל"ז (אלול ה'תשל"ו, ספטמבר 1976), אז התמנה הרב אהרן פפויפר, אז בן 27 בלבד, לכהן בישיבה לצד הרב אורדמן.
הישיבה נפתחה מחדש, בתחילה כ"קיבוץ" לבחורים בני עשרים ומעלה, יוצאי אנגליה שלמדו באותה עת בישיבת מיר ובישיבת חברון כנסת ישראל בירושלים ונקראו בידי הרב פפויפר לבוא ולחדש את הישיבה. הישיבה התפתחה לכדי כמה עשרות בחורים, אך לא מעבר לכך, ובראשית שנות ה-80 עזב אותה הרב פפויפר. הישיבה המשיכה לפעול כשבה כמה עשרות בחורים, כראש ישיבה לאחר פטירת הרב נתן אורדמן משמש הרב צבי רבי.
ראשי הישיבה

הרב יוסף גרין (ה'תר"ע, 1910)
הרב אליהו לופיאן (ה'תרפ"ח, 1928 - ה'תש"י, 1950)
הרב נחמן שלמה גרינשפאן (ה'תר"ץ, 1930 - ה'תשכ"א, 1961)
הרב שם טוב גגין - מונה בהוראת השלטונות כראש הישיבה בשנת 1933
הרב נתן אורדמן (ה'תש"י, 1950 - ה'תשנ"ו, 1996)
הרב צבי רבי, שנפטר בשנת תש"פ בתקופת מגפת הקורונה
כיהנו כר"מים בישיבה: הרב אריה זאב גורביץ, חתנו של הרב לופיאן; הרב אהרן פפויפר; הרב יום טוב ליפמן ראקוב.
בוגרים בולטים

הרב אריה ליב לופיאן - ראש ישיבת גייטסהד, בנו של ראש הישיבה והמשגיח הרב אליהו לופיאן
הלורד הרב עמנואל יעקובוביץ, ברון יעקובוביץ - הרב הראשי של בריטניה
הלורד הרב יונתן זקס, ברון זקס - הרב הראשי של בריטניה
הרב סיני אדלר - רבה הראשי של אשדוד
הרב שמואל ביבאס - דיין בית הדין לממונות בירושלים, מחבר "שערי דעה" וספרים נוספים
צבי ירון - חוקר והוגה דעות ציוני-דתי
לקריאה נוספת

דוב הימן, מפרקי זכרונותיו של הרב אהרן הימן ז"ל: ישיבת עץ חיים בלונדון, שנה בשנה, תשמ"ז. עמ' 273–278
הרב י. מ. לרמן, שנות לימודי בישיבת "עץ חיים", שנה בשנה, תשל"א. עמ' 318–320
הערות שוליים

↑  חדשות לבית ישראל, חבצלת, 14 בפברואר 1890
↑  שערי ציון, חוברת היובל, שנה עשירית חוברת א-ד, תשרי-טבת תר"ץ, עמ' קח.
↑  עליו: נתן צבי פרידמן, אוצר הרבנים, פריט מס.8229.
↑  הרב י"ל מימון, רבי אברהם יצחק הכהן קוק, בתוך: אנשים של צורה: קובץ מאמרים, ירושלים: מוסד הרב קוק, תש"ז, עמ' שטו.
↑  אברהם בן-יעקב, יהודי בבל בתפוצות, ירושלים: הוצאת ראובן מס, תשמ"ה, עמ' 306.
↑  אברהם בן-יעקב, פרקים בתולדות יהדות בבל, א, ירושלים תשמ"ט, עמ' 127–128.
↑  הרבנות באנגליה במאה הקודמת, המאור, תשעו (סט), ו (תעב), עמ' קכו.
↑  יהודה רובינשטיין, החיים (לונדון), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ, עמ' 101.
↑  https://kehillanw.org/articles/yizkerem/harav-zvi-rabi-zl.html(הקישור+אינו+פעיל)
| --- | --- |
בקרת זהויות :  NLI: 987007356687405171
21 (סרט)

| --- | --- |

פוסטר הסרט
 בימוי:  רוברט לוקטיק
 הופק בידי:  קווין ספייסי,   ברט ראטנר,  דנה ברונטי,   מייקל דה לוקה
 תסריט:  פיטר סטיינפלד, אלן לוב 
 עריכה:  אליוט גראהם 
 שחקנים ראשיים:  ג'ים סטרג'ס,  קווין ספייסי,  קייט בוסוורת,  לורנס פישבורן
 מוזיקה:  דייב סארדי 
 צילום:  ראסל קרפנטר 
 מדינה:  ארצות הברית 
 חברת הפקה:  רלטיביטי מדיה, הפקות טריגר סטריט 
 חברה מפיצה:  InterCom, סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  28 במרץ 2008
 משך הקרנה:  123 דקות
 שפת הסרט:  אנגלית
 סוגה:  סרט דרמה, סרט שמבוסס על ספרים, סרט פשע 
 תקציב:  35 מיליון דולר
 הכנסות:  $157,927,340
 הכנסות באתר מוג'ו:   21
 אתר רשמי
 דף הסרט ב־IMDb
 
21 הוא סרט קולנוע אמריקאי, שיצא לאקרנים בשנת 2008. הסרט הופק באולפני "סרטי קולומביה" וביים אותו רוברט לוקטיק. הסרט מבוסס על הרב-מכר "לנצח את הקזינו" (Bringing Down the House) מאת בן מזריץ', שתורגם גם לעברית. הספר והסרט שאבו השראה מאירוע אמיתי בחייהם של חבורת סטודנטים מהמכון הטכנולוגי של מסצ'וסטס (MIT). סמיון דוקאץ' הוא היחיד שהוזכר בסרט בשמו האמיתי.